3. ΝΟΜΟΘΕΤ. ΔΙΑΤΑΓΜΑ υπ’ αριθ. 3389 της 4/4 Οκτ. 1955 Περί τροποποιήσεως και συμπληρώσεως ενίων διατάξεων του Ποινικού Κώδικος και του Κώδικος Ποινικής Δικονομίας. Άρθρ.1.-(Προστίθεται παρ. 4 εις το άρθρ. 601 Κώδικος Ποινικής Δικονομίας). Άρθρ.2.-Επί των αδικημάτων της απάτης των διαπραχθέντων κατά την εφαρμογήν της υπ’ αριθ. 267/1953 πράξεως Υπουργικού Συμβουλίου και κατά παράβασιν αυτής μέχρι τέλους του 1953, η κατά τα άρθρ. 393 και 397 Π.Κ. προβλεπομένη εξάλειψις του αξιοποίνου επέρχεται, εάν οι υπαίτιοι ενεργήσουν την απόδοσιν του πράγματος ή την εντελή ικανοποίησιν του ζημιωθέντος Ελληνικού Δημοσίου το βραδύτερον προ της εξετάσεως αυτών παρά του δικαστηρίου περί της πράξεώς των. Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 